

ที่ มท ๐๘16.3/ว

ถึง สำนักงานส่งเสริมการปกครองท้องถิ่นจังหวัดกาญจนบุรี เชียงใหม่ นราธิวาส ปัตตานี ระยอง และศรีสะเกษ

 ด้วยกรมส่งเสริมการปกครองท้องถิ่น ได้รับแจ้งจากสำนักงานคณะกรรมการการศึกษา
ขั้นพื้นฐานว่า ได้จัดประชุมแลกเปลี่ยนเรียนรู้โรงเรียนในพื้นที่นวัตกรรมการศึกษา ประเด็น เงื่อนไข โอกาส สาระสำคัญ และการนำหลักสูตรไปใช้ โดยจัดประชุมในรูปแบบออนไลน์ผ่านโปรแกรม Zoom ในวันอังคารที่ 22 กุมภาพันธ์ 2565 เพื่อสร้างความเข้าใจในการจัดการศึกษาฐานสมรรถนะ และการใช้ (ร่าง) กรอบหลักสูตรการศึกษาขั้นพื้นฐานในการจัดทำหลักสูตรสถานศึกษาฐานสมรรถนะ และประชาสัมพันธ์การสมัครเข้าร่วมเป็นโรงเรียนนำร่องการใช้ (ร่าง) กรอบหลักสูตรการศึกษาขั้นพื้นฐาน ในปีการศึกษา 2565 ระหว่างเดือนพฤษภาคม 2565 - เดือนมีนาคม 2566 โดยมีเงื่อนไขให้โรงเรียนนำสมรรถนะหลัก 6 ด้าน สมรรถนะเฉพาะของกลุ่มสาระการเรียนรู้ และผลลัพธ์การเรียนรู้ ตามที่ (ร่าง) กรอบหลักสูตรการศึกษาขั้นพื้นฐานกำหนด ไปใช้เป็นขั้นต่ำ
ในการจัดทำหลักสูตรสถานศึกษา ซึ่งสามารถเพิ่มเติมตามบริบทของโรงเรียนได้ และยินยอมให้ความร่วมมือ
ในการเก็บข้อมูลเพื่อนำไปใช้ปรับปรุง (ร่าง) กรอบหลักสูตรการศึกษาขั้นพื้นฐาน และการบริหารจัดการหลักสูตร

 ในการนี้ กรมส่งเสริมการปกครองท้องถิ่นขอความร่วมมือจังหวัดแจ้งองค์กรปกครองส่วนท้องถิ่น
ที่จัดการศึกษาในระดับประถมศึกษาทุกแห่ง ประชาสัมพันธ์ให้โรงเรียนในสังกัด พิจารณาสมัครเข้าร่วมเป็นโรงเรียนนำร่องการใช้ (ร่าง) กรอบหลักสูตรการศึกษาขั้นพื้นฐานในการจัดทำหลักสูตรสถานศึกษาฐานสมรรถนะ
ภายในวันที่ 4 มีนาคม 2565 ทางไปรษณีย์อิเล็กทรอนิกส์ aescompanion@gmail.com รายละเอียด
ตามเอกสารที่แนบมาพร้อมนี้

 กรมส่งเสริมการปกครองท้องถิ่น

 มีนาคม 2565

กองส่งเสริมและพัฒนาการจัดการศึกษาท้องถิ่น

ผอ.กง.สศ. .....................................

หน.ฝ.กศ. .......................................

จนท. ..............................................

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐00 ต่อ 5312

โทรสาร ๐-๒๒๔๑-๙๐๒๑-๓ ต่อ 218

ผู้ประสานงาน : นางนิภาวัลย์ เพ็ชร์ผึ้ง โทร. 081-925-0316